Augustavo Petro Bagrationo paminklas

Valstybė Lenkija Vieta Augustavas Atidarytas 1897 m. gruodžio 6 d. Sunaikintas Pirmasis pasaulinis karas Architektas Herman Brachman
Augustavo Petro Bagrationo paminklas () – nuo 1897 m. iki I pasaulinio karo egzistavęs paminklas rusų karvedžiui Petrui Bagrationui, Augustavo mieste. Paminklas pastatytas karvedžio 100 gimimo metinėms paminėti. Tai buvo vienas iš nedaugelio paminklų šiam karvedžiui Rusijos imperijoje. Šalia Augustavo kaip tik buvo įsikūręs šio karvedžio garbei pavadintas pulkas, kurio vadovai ir buvo pagrindiniai šio paminklo steigėjai. Paminklas buvo nulietas iš bronzos, pastatytas ant raudono granito pakylos. Ant pakylos šonų buvo išgraviruoti visų mūšių pavadinimai ir datos, kuriuose dalyvavo karvedys, taip pat ant pakylos priekio buvo išgraviruota 100 metų sukakties data 1797–1897 m. Pakylos kampuose buvo pritvirtintos varinės prancūziško stiliaus patrankos. Paminklas buvo aptvertas metaline tvora ir apšviestas šviestuvais. Per I pasaulinį karą paminklas buvo nugriautas.

 Literatūra 

 K. Sokoł, A. Sosna, Stulecie w kamieniu i metalu. Rosyjskie pomniki w Polsce w latach 1815–1915, MID „Synergia“, Moskwa 2005, ISBN 5-94238-010-4, ss.46-47

Kategorija:Augustavo paminklai